[{"text_idx": "#000002", "text": "Lle\u0302nCelfCerddoriaethRoc a PhopPerfformioSgrin a SainEisteddfodau"}, {"text_idx": "#000006", "text": "Cafodd Concro\u2019r Cnu ei drefnu gan Glwb Ffermwyr Ifanc Dinas Mawddwy, a dros y penwythnos bu ugain o gneifwyr wrthi\u2019n gweithio yn y neuadd bentref"}, {"text_idx": "#000008", "text": "Mae cneifwyr wedi bod wrthi am 24 awr yn Ninas Mawddwy ym Meirionnydd er mwyn codi arian at ddwy elusen \u201csy\u2019n agos iawn\u201d i galonnau\u2019r gymuned."}, {"text_idx": "#000009", "text": "Cafodd digwyddiad Concro\u2019r Cnu ei drefnu gan Glwb Ffermwyr Ifanc Dinas Mawddwy, a dros y penwythnos bu tua ugain o gneifwyr gweithio yn y neuadd bentref."}, {"text_idx": "#000010", "text": "Llwyddwyd i gneifio 2,297 o ddefaid, a\u2019r tro diwethaf iddyn nhw gynnal digwyddiad o\u2019r fath ddeng mlynedd yn o\u0302l fe wnaethon nhw godi \u00a316,000."}, {"text_idx": "#000012", "text": "\u201cFe wnaeth y clwb benderfynu gwneud y digwyddiad yn dilyn llwyddiant yr un diwethaf ddeng mlynedd yn o\u0302l yn 2013,\u201d eglura Angharad Fflur Jones, ysgrifennydd Clwb Ffermwyr Ifanc Dinas Mawddwy, wrth golwg360."}, {"text_idx": "#000013", "text": "\u201cPrif fwriad y digwyddiad oedd codi arian i elusennau."}, {"text_idx": "#000014", "text": "\u201cRoedd yn benwythnos bythgofiadwy, roedd o mor braf gweld y gymuned i gyd yn dod at ei gilydd i gynnal y digwyddiad \u2013 roedd y criw oedd wedi ei drefnu tro diwethaf wedi dod atom ni i\u2019n helpu ni drefnu popeth."}, {"text_idx": "#000016", "text": "Y cneifwyr wrthi yn y neuadd bentref"}, {"text_idx": "#000023", "text": "Bydd y Clwb yn cyhoeddi faint o arian sydd wedi cael ei godi ar dudalen Facebook \u2018Concro\u2019r Cnu 2023\u2019 yn fuan."}]